’n Week se heerlike aandetes - Goeie Huishouding
Omdat ons omgee, het ons vir jou ’n hele week se resepte van Maandag tot Sondag saamgestel, waaronder ’n heerlike nagereg en natuurlik iets dekadents vir Sondag!
Maandag: Volgraanpenne met groente en ricotta salata
Vier #VleisloseMaandag met hierdie smaaklike pastagereg. Die vars groente verleen ’n heerlike tekstuur en mooi kleur aan die gereg, en jy kan dit blitsig aanmekaarslaan. Kry hierdie pastaresep hier.
Dinsdag: Mu Shu-vark
Hierdie Mu Shu-varkvleisgereg is so lekker! Dis die soort gereg wat ander maaltye ’n bietjie jaloers maak met sy ryk geure en aanloklike teksture. Dis ook ’n goeie manier om ’n meer ontspanne etenstyd te hê omdat almal hul eie wraps kan maak en met die hand eet. Kry hierdie varkvleisgereg hier.
Woensdag: Souserige garnaalkerrie
Dis #KleinSaterdag en ons wil dit vier met hierdie souserige garnaalgereg. Die heerlike geure sal jou gesin kombuis toe lok nog voordat dié kerrie klaar is! Stel jou geliefdes aan hierdie Oosterse geure bekend. Hulle sal dol daaroor wees! Kry dié garnaalresep hier.
Raak opgewonde oor hierdie geurontploffing! Dié sriracha-frikkadelrolletjies is baie gewild onder gesinne wat van pikante kos hou. Maak ekstra om te verseker dat daar genoeg vir oorskiet is. Kry hierdie frikkadelresep hier.
Lees ook: Wat jou kosdrange regtig beteken
Vrydag: Gestoofde brandrissiebief met noedels
Vier die feit dat dit Vrydag is met hierdie gestoofde brandrissiebief met noedels. Die asemrowende geure sal jou ’n energiehupstoot vir die naweek gee. Bederf jou gesin daarmee of nooi vriende oor vir ’n lekker kuier. Kry hierdie biefresep hier.
Dis naweek en daarmee saam kom ’n watertandlekker resep vir calamari-goujon-wraps! Ontspan en geniet die dag terwyl jy aan die lekker wraps smul. Dis so maklik om te maak, en die brosgebraaide calamari word perfek gekomplementeer deur die pikante salsa en souserige mayonnaise-en-suurlemoenkombinasie. Kry hierdie calamari-resep hier.
Vier nog ’n pragtige dag met hierdie feestelike, vullende hoenderjambalaia! Hierdie eenskottelgereg is ideaal vir wanneer die hele familie vir aandete kom omdat dit so maklik is om in groot hoeveelhede te maak – genoeg vir ’n tweede happie! Die soutigheid van die chorizo gee die gereg ekstra geur en die bros uie maak die tekstuur interessant. Kry hierdie hoenderresep hier.
Liplek-lekker nagereg: Framboos-en-vanielje-“roomkoek”
Beïndruk almal wat kom tee drink met hierdie framboos-en-vanielje-“roomkoek”! Dis soveel pret om die patrone te maak. Sit dit op ’n ewe mooi opdienbord voor. Die varsheid van die frambose is ’n fantastiese kombinasie met die romerigheid. Smul aan ’n stukkie (of twee) en bedank die bobaas-bakkers dat hulle hierdie resep by jou lewe gevoeg het. Kry hierdie framboosresep hier.
Sondag-gebak: Dekadente sjokoladetert
Sondagmiddag is dit tyd vir hierdie dekadente sjokoladetert! Die ryk sjokoladesmaak maak dié resep enige sjokolis se droom. Kry hierdie sjokoladeresep hier.
Ons het hierdie 7 resepte vir elke aand van die week spesiaal vir jou saamgestel - geniet dit!